|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4876, 487 4268; 487 4241;  F: +381 21 487 46 14  Ounz@vojvodina.gov.rs | |
|  | KLASA: 128-451-1031/2020-01 | DATUM: 20. 2. 2020. godine |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV”, broj: 4/17) i članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture predškolskih ustanova na teritoriju AP Vojvodine („Službeni list APV”, broj: 14/17) i Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa: 128-031-241/2016-1 od 28. 11. 2018. godine, a u vezi s Pokrajinskom skupštinskom odlukom o proračunu Autonomne Pokrajine Vojvodine za 2020. godinu („Službeni list APV”, broj: 54/19), Pokrajinsko tajništvo za obrazovanje, propise, upravu i nacionalne manjine ‒ nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE I SUFINANCIRANJE NABAVE OPREME USTANOVA OSNOVNOG I SREDNJEG OBRAZOVANJA I ODGOJA, UČENIČKOG STANDARDA I PREDŠKOLSKIH USTANOVA NA TERITORIJU AUTONOMNE POKRAJINE VOJVODINE ZA 2020. GODINU.**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2020. godinu („Službeni list APV”, broj: 54/19), i to za financiranje i sufinanciranje nabave opreme ustanova osnovnog i srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine u ukupnom iznosu od **70.000.000,00 dinara**, (na razini osnovnog obrazovanja i odgoja **44.800.000,00** **dinara,** na razini srednjeg obrazovanja i odgoja **16.100.000,00** **dinara**, za ustanove učeničkog standarda **3.700.000,00** **dinara** i za predškolske ustanove **5.400.000,00 dinara**).

Nabava opreme se odnosi na opremu za obrazovanje, opremu za sigurnost, računalnu opremu, opremu za tjelesni odgoj, opremu za likovnu umjetnost, opremu za glazbenu kulturu, opremu za smještaj/namještaj, kuhinjsku opremu i ostalo).

Realizacija financijskih obveza vršit će se u skladu s likvidnim mogućnostima proračuna Autonomne Pokrajine Vojvodine za 2020. godinu.

**UVJETI NATJEČAJA**

*1. Podnositelji prijave*

Podnositelji prijave su:

- škole za osnovno obrazovanje i odgoj, škole za srednje obrazovanje i odgoj i ustanove učeničkog standarda na teritoriju Autonomne Pokrajine Vojvodine čiji je osnivač Republika Srbija, AP Vojvodina ili jedinica lokalne samouprave;

- **jedinice lokalne samouprave (isključivo za potrebe predškolskih ustanova) na teritoriju AP Vojvodine.**

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine i po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture predškolskih ustanova na teritoriji AP Vojvodine su:

1. značaj realizacije projekta kada je riječ o sigurnosti učenika, nastavnika, odnosno djece, odgojitelja i zaposlenika koji koriste objekte,
2. značaj realizacije projekta za osiguravanje kvalitetnih uvjeta za boravak i izvođenje odgojno-obrazovnog rada,
3. financijska opravdanost projekta,
4. održivost projekta,
5. lokalni odnosno regionalni značaj projekta,
6. aktivnosti koje su poduzete u cilju realizacije projekta,
7. osigurani izvori sredstava za realizaciju projekta.

U slučaju podnošenja prijave sa sufinanciranjem radova, sredstva osigurana na ime udjela ustanove mogu biti vlastita, iz donacija i iz proračuna svih razina vlasti.

Nakon dodjele sredstava po Natječaju, Korisnik je dužan prilikom nabave opreme postupati sukladno odredbama Zakona o javnim nabavama („Službeni glasnik RS“, broj: 124/12, 14/15 i 68/2015).

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom natječajnom obrascu Tajništva (jedna ustanova/jedinica lokalne samouprave podnosi samo jedan natječajni obrazac). Kompletna natječajna dokumentacija može se preuzeti od **20. veljače 2020. godine** na internetskoj adresi Tajništva[**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine - nacionalne zajednice s naznakom „Za natječaj – za financiranje i sufinanciranje nabave opreme ustanova osnovnog, srednjeg obrazovanja i odgoja, učeničkog standarda i predškolskih ustanova na teritoriju Autonomne Pokrajine Vojvodine za 2020. godinu, Bulevar Mihajla Pupina 16, 21000 Novi Sad, ili se podnose osobno, predajom pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na natječaj, prilaže se:

1. nevezana ponuda - predračun za nabavu opreme.
2. u slučaju sufinanciranja dostaviti dokaz o osiguranim sredstvima za sufinanciranje nabave opreme (ugovor, rješenje, izvadak iz proračuna jedinice lokalne samouprave, financijskog plana ustanove ili slično) zajedno s uredno potpisanom i pečatiranom Izjavom odgovorne osobe ustanove o udjelu u sufinanciranju predmetne opreme (Izjavu dostaviti u slobodnoj formi);

**Rok za podnošenje prijava na Natječaj je 17. ožujka. 2020. godine.**

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje potrebnih uvjeta.

Povjerenstvo neće razmatrati:

* nepotpune prijave,
* nepravodobne prijave (prijave poslane nakon roka koji je označen kao posljednji dan natječaja),
* nedopuštene prijave (prijave koje su podnijele neovlaštene osobe i subjekti koji nisu predviđeni natječajem),
* prijave koje se ne odnose na natječajem predviđene namjene,
* prijave korisnika koji u prethodnom razdoblju nisu opravdali sredstva dodijeljena iz pokrajinskog proračuna kroz financijska i narativna izvješća.

Rezultati Natječaja bit će objavljeni na internetskoj prezentaciji Tajništva.

**Zainteresirane osobe dodatne informacije u vezi s realizacijom Natječaja mogu dobiti u Tajništvu na telefon 021/487 4876, 487 4268 i 487 4241.**

**P.O. POKRAJINSKOG TAJNIKA**

**Milan Kovačević,**

**zamjenik pokrajinskog tajnika**